Κιτρέα η πλατύφυλλος

Η Κιτρέα η πλατύφυλλος (Citrus × latifolia), κοινώς το Περσικό μοσχολέμονο ή Περσικό λάιμ (Persian lime), επίσης γνωστό ως λεμόνι του Σιράζ (Shiraz Limoo) ή λάιμ Ταϊτής (Tahiti lime) ή το λάιμ του Bearss,Bearss lime  at Citrus Variety Collection Website είναι ένα εσπεριδοειδές.

Είναι ένα σχεδόν χωρίς αγκάθια δέντρο. Το Περσικό λάιμ είναι υβριδικής προέλευσης, πιθανότατα από τη διασταύρωση μεταξύ του Κey lime (Citrus aurantifolia) και είτε του λεμονιού (Citrus limon) είτε του κίτρου (Citrus medica).

Αν και υπάρχουν είδη εσπεριδοειδών που αναφέρονται ως μοσχολέμονα, το  C. × latifolia είναι το πιο συχνά καλλιεργούμενο είδος μοσχολέμονου για εμπορική χρήση και αντιπροσωπεύει το μεγαλύτερο μερίδιο των καρπών που πωλούνται ως λάιμ.

Περιγραφή 
Διαθέτει ένα μοναδικό πικάντικο άρωμα. Ο καρπός έχει διάμετρο περίπου 6 εκατοστά, συχνά με ελαφρώς προεξέχοντα άκρα, και συνήθως πωλείται, ενώ ακόμα είναι πράσινος, αν και κιτρινίζει καθώς φτάνει στην πλήρη ωριμότητα. Είναι μεγαλύτερο, με παχύτερο φλοιό και με λιγότερο έντονα εσπεριδοειδή αρωματικά απ' ό,τι το Μεξικάνικο μοσχολέμονο Κey lime (Citrus aurantifolia).
Προέλευση
Τα μοσχολέμονα προέρχονται από τη Μέση Ανατολή και για πρώτη φορά καλλιεργήθηκαν σε μεγάλη κλίμακα στην Περσία  (σημερινό Ιράν)  και το νότιο Ιράκ.
Χρήσεις
Το Περσικό μοσχολέμονο είναι ευρέως διαθέσιμο και αποξηραμένο, καθώς με αυτή τη μορφή χρησιμοποιείται συχνά στην Περσική κουζίνα.M. Price,  , 2001, Persian Cuisine, a Brief HistoryB. Fragner, ĀŠPAZĪ, in Encyclopaedia Iranica, 1987, ret. August 2012 from the online edition 

Εμπορευσιμότητα
Στην εμπορική γεωργία, τα πλεονεκτήματα του Περσικού μοσχολέμονου σε σύγκριση με το Μεξικάνικο μοσχολέμονο (Key lime) είναι:
 το μεγαλύτερο μέγεθος
 η απουσία των σπόρων
 η ανθεκτικότητα
 η απουσία των αγκαθιών στους θάμνους και
 η μεγαλύτερη διάρκεια ζωής του καρπού στο ράφι.

Είναι λιγότερο όξινα από ό,τι τα Key lime και δεν έχουν την πίκρα που είναι χαρακτηριστική για το μοναδικό άρωμα στα Key lime.

Τα Περσικά μοσχολέμονα κυκλοφορούν στο εμπόριο κυρίως σε έξι μεγέθη, που είναι γνωστά ως τα 110-άρια, 150-άρια, 175-άρια, 200-άρια, 230-άρια και 250-άρια. Κάποτε, καλλιεργείτο κυρίως στη Φλόριντα  στις ΗΠΑ και περιήλθε στο προσκήνιο όταν σύμφωνα με την American Pomological Society, οι οπωρώνες με τα Key lime εξοντώθηκαν εκεί το 1926, ύστερα από έναν κυκλώνα· ακολούθως, οι ίδιοι οπωρώνες με τα Περσικά μοσχολέμονα, καταστράφηκαν το 1992, από τον «Κυκλώνα Άντριου». Μεγάλος αριθμός Περσικών μοσχολέμονων καλλιεργούνται, επεξεργάζονται και εξάγονται κάθε χρόνο, κυρίως από το ΜεξικόFruit and Tree Nuts Outlook /FTS-333/ July 30, 2008, page 16, by Agnes Perez and Susan Pollack, Economic Research Service, United States Department of Agriculture προς τις αγορές της Αμερικής, Ευρώπης και Ασίας.

Οι εισαγωγές των Περσικών μοσχολέμονων στις ΗΠΑ από το Μεξικό, διακινούνται κυρίως μέσω της Μακ Άλεν (McAllen),  Τέξας.Mexican lemons, limes attract U.S. importers, 6/9/2008, by Don Schrack

Χαρακτηριστικά δέντρου
 Τύπος σπόρων: Αγγειόσπερμα
 Σχήμα φύλλων: Ωοειδές σχήμα με ολόκληρα περιθώρια
 Θέση φύλλων: Εναλλασσόμενα
 Τύπος καρπού: εσπερίδιο (είδος ράγας)

Εικόνες

Δείτε επίσης

 Σημειώσεις 

Παραπομπές σημειώσεων

 Παραπομπές 

Εξωτερικοί σύνδεσμοι (στα Αγγλικά)

 Tahiti lime botany, agriculture, and history

Κατηγορία:Κίτρος
Κατηγορία:Υβριδικά φυτά